Vinstri hátt. Vinstri lágt.
Hægri lágt. Leggja með hægri.
Ef þið brjótið eitthvað verður mér refsað.
Systir þín vissi að við færum í dag. Hvernig gleymdi hún því?
Hún gleymdi engu. Hún er í danskennslu á morgnana.
-Það stórsér alltaf á þessum klaufa. -Hafðu hljótt.
Farðu inn til þín.
Læstu dyrunum og ekki opna fyrir ókunnugum.
-Hvað er að gerast? -Hlýddu mér. Flýttu þér nú.
Vinstri, hægri. Þú ert dauð.
Þú sagðir hægri en fórst til vinstri.
-Og nú ertu dauð. -Vegna þess að þú laugst.
Tungan í mér laug en augun hrópuðu sannleikann.
-Þú sást ekki. -Víst, ég horfði á þig...
Að horfa er ekki að sjá, dauða stúlka.
Hrein og skýr sjón er hið sanna hjarta skylminganna.
Arya Stark, fylgdu okkur. Faðir þinn vill hitta þig.
Hvers vegna sendir Eddard lávarður menn Lannisters frekar en sína eigin?
Skiptu þér ekki af, danskennari. Þetta kemur þér ekki við.
Faðir minn hefði ekki sent ykkur.
Ég þarf ekki að fylgja ykkur.
-Takið hana. -Eruð þið nöðrur sem hótið barni?
-Farðu frá, litli maður. -Ég er Syrio Forel.
Útlendingaskratti.
Þið skuluð sýna mér meiri virðingu.
Drepið Braavosann og komið með stúlkuna.
Arya mín, við erum hætt að dansa í dag.
Hlauptu til föður þíns.
Fjárans þöngulhausar.
-Farðu nú, Arya. -Komdu með mér. Flýðu.
Fyrsta sverð Braavos flýr aldrei.
Hvernig svörum við Dauðaguðinum?
Ekki í dag.
Farðu.
Ekki í dag. Ekki í dag.
Komdu ekki nálægt mér. Ég klaga í pabba.
Ég klaga í drottninguna.
Hver heldurðu að hafi sent mig?
Nál.
-Þarna er hún. -Hvað vilt þú?
-Þig, úlfastelpa. -Láttu mig vera. Pabbi er lávarður.
-Hann verðlaunar þig. -Drottningin gerir það.
Láttu mig í friði.
Stark lávarður. Þú hlýtur að vera þyrstur.
Varys.
Ég lofa að þetta er ekki eitrað.
Því treystir enginn geldingnum?
Ekki svona mikið. Ég myndi fara sparlega með þetta.
Feldu þetta. Menn hafa dáið úr þorsta í þessum klefum.
-Hvað með dætur mínar? -Sú yngri slapp úr kastalanum.
Fuglarnir mínir finna hana ekki.
-En Sansa? -Hún er enn trúlofuð Joffrey.
Cersei heldur henni nálægt en allir hinir sem fylgdu þér eru látnir.
Það syrgir mig að sjá allt þetta blóð.
Mínum mönnum var slátrað og þú stóðst hjá.
Ég myndi gera það sama aftur.
Ég var án vopna eða brynju, umkringdur mönnum Lannisters.
Lít ég út eins og hetja?
Hvaða sturlun fékk þig til að segjast vita sannleikann um uppruna Joffreys?
Sturlun miskunnar.
Ég hélt að hún vildi bjarga börnum sínum.
Já, börnin. Þau saklausu þjást ávallt mest.
Hvorki vínið né gölturinn felldu Robert.
Vínið hægði á honum og gölturinn reif hann á hol
en miskunn þín varð konunginum að aldurtila.
Þú veist væntanlega að þú ert dauðans matur, Eddard.
Drottningin drepur mig ekki. Cat hefur bróður hennar í haldi.
Rangan bróður, því miður, og hann komst undan.
Púkinn rann úr greipum konunnar þinnar.
Ef það er satt...
skaltu skera mig á háls og ljúka þessu af.
Ekki í dag, herra minn.
Segðu mér eitt, Varys.
Hverjum þjónarðu í raun og veru?
Konungsríkinu, herra minn. Einhver verður að gera það.
Þetta er Othor. Án nokkurs vafa.
Hinn er Jafer Flowers, herra. Án handar sem úlfurinn sleit af.
Hefur sést til Benjens eða hinna úr hópnum?
Við fundum aðeins þessa tvo og þeir létust fyrir löngu.
Lyktin.
-Hvaða lykt? -Það er engin lykt.
Ættu þeir ekki að hafa rotnað?
-Brennum líkin. -Það er rétt.
Brennum þá að hætti Villinga.
Ég vil að Aemon meistari skoði líkin fyrst.
Þú ert heigull, Tarly, en þú ert alls ekki heimskur.
-Farið inn með þá. -Þið heyrðuð það.
Foringi.
Aemon meistari bíður þín. Hingað kom hrafn frá Konungsvöllum.
Svona, burt með þá.
Færðu mér ölhorn, Snow, og fáðu þér sjálfur.
Konungurinn er látinn.
-Hvað með föður minn? -Sestu.
Stark lávarður hefur verið ásakaður um landráð.
Hann vann með bróður Roberts að því að neita Joffrey um krúnuna.
Vonandi hefurðu ekkert heimskulegt í hyggju.
Þú hefur skyldur við okkur núna.
Systur mínar voru líka á Konungsvöllum.
Það verður eflaust tekið varlega á þeim.
Faðir þinn er í raun og veru agalegur svikari, elskan.
Líkið af Robert konungi var enn volgt
þegar Eddard fór að brugga launráð um að stela hásætinu af Joffrey.
Hann gæti það ekki. Hann veit hve heitt ég elska Joffrey.
Þetta eru mistök. Sækið föður minn.
Hann útskýrir það. Kóngurinn var vinur hans.
Sansa mín, við vitum að þú ert alveg saklaus.
En hvernig get ég leyft svikaradóttur að giftast syni mínum?
Afkvæmi svikara hæfir ekki sem maki konungs.
Hún er indæl núna, yðar náð,
en eftir áratug gæti hún farið að sitja að hinum ýmsu svikráðum.
Nei, ég mun reynast honum góð eiginkona.
Ég verð drottning eins og þú og hef ekkert illt í hyggju.
Stúlkan er saklaus og ætti að fá tækifæri til að sanna tryggð sína.
Dúfan mín, skrifaðu lafði Catelyn.
-Og elsta bróður. Hvað heitir hann? -Robb.
Hann fréttir brátt af handtökunni en ætti að heyra það frá þér.
Ef þú vilt hjálpa föður þínum skaltu hvetja bróður þinn til friðar.
Segðu honum að sverja Joffrey hollustu.
Ef ég gæti hitt föður minn og rætt við hann um...
Þú veldur mér vonbrigðum.
Faðir þinn er landráðamaður. Því viltu ræða við svikara?
Ég átti bara við...
-Hvað verður um hann? -Það fer eftir ýmsu.
-Eftir hverju fer það? -Bróður þínum.
Og þér sjálfri.
Landráð?
-Skrifaði Sansa þetta? -Já, en þetta eru orð drottningar.
Þú átt að sverja nýjum kóngi hollustu að Konungsvöllum.
Joffrey fangelsaði föður minn. Á ég nú að sleikja hann upp?
-Ef þú óhlýðnast konungsskipun... -Ég óhlýðnast ekki.
Hans náð boðar mig til Konungsvalla og þangað fer ég.
En ég fer ekki einn.
Kallaðu bandamenn okkar saman.
-Alla, herra? -Sóru þeir ekki að verja föður minn?
Þeir gerðu það.
Nú sjáum við hvort þeir eru menn orða sinna.
Já.
Ertu smeykur?
-Það hlýtur að vera. -Gott.
-Af hverju er það gott? -Þá ertu ekki heimskur.
-Fékkstu þetta í dögun? -Hann sendi mér það, ekki þér.
-Ég sýndi þér það af kurteisi. -Af kurteisi?
Maðurinn minn er fangi og sonur minn er í stríðshug.
Ætlar sonur þinn í stríð gegn Lannister-ættinni?
Þú ættir að fara og kenna honum þolinmæði.
Ned rotnar í dýflissu og þú talar um þolinmæði.
Hann er mágur þinn. Er fjölskyldan þér einskis virði?
Fjölskyldan er mér allt.
Ég legg Robin ekki í hættu fyrir annað stríð mannsins þíns.
-Ég er svangur. -Uss, þú varst að borða.
Ætlar þú ekki að styðja okkur?
-En ég er svangur. -Bráðum, elskan.
Þú ert ávallt velkomin hingað.
-En ef þú vilt að ég sendi hermenn... -Það er það sem ég vil.
Farðu nú í bað, elskan. Ég gef þér að borða eftir það.
-Ef þú óttast um son þinn... -Auðvitað geri ég það.
Ertu fábjáni? Þau drápu manninn minn
og hrintu syni þínum út um glugga.
-Þau eru til alls líkleg. -Við verðum að stöðva þau.
Riddarar Dalsins verða hérna þar sem þeir eiga heima.
Til að vernda lávarð sinn.
Viltu þegja?
Hér eru Fjallamenn allt í kring.
Ef mér er ætlað að deyja geri ég það með söng í hjarta.
Ég ætti að taka matinn þinn og skilja þig eftir hérna.
-Hvað myndirðu þá gera? -Svelta í hel, líklega.
Heldurðu að ég geri það ekki?
Hvað viltu, Bronn? Gull? Konur? Gylltar konur?
Þú færð það ef þú fylgir mér en aðeins á meðan ég dreg andann.
En þú vissir það og þess vegna verndaðirðu mig svona hetjulega.
Það er rétt.
En ég krýp ekki á kné eða þéra þig á meðan þú kúkar.
Ég er hvorki undirlægja né vinur þinn.
Þótt ég kæri mig um vinskapinn nýtist morðfimi þín mér betur.
Ef þú freistast einhvern tíma til að svíkja mig skaltu muna
að sama hvað þeir bjóða borga ég enn betur. Mér líkar vel að lifa.
Tyrion.
Komið og tyllið ykkur við eldinn hjá okkur.
Fáið ykkur geitakjöt.
Þegar þú mætir guðum þínum skaltu segja að Shagga, sonur Dolfs,
af ætt Steinkrákanna, hafi sent þig.
Ég er Tyrion, sonur Tywins, af ætt Lannisters.
Hvernig viltu deyja, Tyrion Tywinssonur?
Í eigin rúmi, áttræður að aldri,
með fullan maga af víni og skaufann í stúlkumunni.
Takið þann stutta. Hann getur dansað fyrir börnin. Drepið hinn.
Nei, nei, nei.
Ætt mín er rík og valdamikil.
Ef þið fylgið okkur héðan gefur faðir minn ykkur gull.
Við hlustum ekki á loforð hálfmanns.
Þessi hálfmaður hefur þó kjark til að mæta óvinum sínum.
En Steinkrákur fela sig og nötra þegar riddarar Dalsins ríða hjá.
Eru þetta bestu vopnin sem þið gátuð stolið?
Þau nægja til að drepa kindur ef þær berjast ekki á móti.
Smiðir okkar skíta betra stáli.
Ætlarðu að múta okkur með glingri?
Þetta glingur er meira virði en allar eigur ættbálks þíns.
En ef þú hjálpar okkur, Shagga, sonur Dolfs,
gef ég þér ekki eintómt glingur.
-Ég gef þér þetta. -Þetta hvað?
Arryn-dalinn.
Lávarðar Dalsins hafa ávallt hrækt á Fjallamenn.
Lávarðar Dalsins vilja drepa mig.
Ég tel tímabært að fá nýja lávarða hingað.
Sjaldgæf sjón. Ekki aðeins bastarður heldur bastarður svikara.
Ekki, Jon. Leggðu hnífinn frá þér.
Uppruninn leynir sér aldrei. Þú verður hengdur fyrir þetta.
Ég sagði þér að gera ekkert heimskulegt.
Haltu þig í vistarverum þínum.
Vofa, hvað er að?
Er einhver þarna úti?
Foringi.
Kyrr.
Halló?
Hver er þar?
Foringi?
-Snow? -Foringi.
Áfram með þig.
Hvað gerðu þau?
Lambafólkið er ágætir þrælar.
Khal Drogo selur þau til þrælahaldara og við fáum gull í staðinn.
Ásamt silki og stáli.
Ég hélt að Dóþrakar tryðu ekki á peninga.
Gull til að leigja skip, prinsessa.
Skip til að sigla til Westeros.
Jorah, stöðvaðu þá.
-Khaleesi? -Þú heyrðir það.
Þeim hefur blætt fyrir Khal og þetta eru launin.
Hún er lambastúlka, Khaleesi.
Þeir heiðra hana. En ef þér mislíkar óhljóðin sker ég tunguna úr henni.
Prinsessa, þú ert hjartahlý en svona hefur þetta alltaf verið.
Ég er alls ekki hjartahlý.
Hlýðið mér eða ég segi Khal Drogo frá.
-Þetta eru mín verðlaun. -Komdu.
-Hvað viltu gera við þær? -Færðu mér hana og þessar konur.
-Þú mátt ekki taka þær allar. -Ég má það víst.
Og ég geri það.
Khaleesi verður að leyfa mér að njóta herfangsins.
Annars tek ég það með hníf mínum.
Ég ræði við hana en þú skalt þegja þangað til.
Tungl lífs míns. Mago segir að þú hafir neitað honum um herfang.
Dóttur Lambafólksins sem hann ætlaði að taka.
Segðu mér sannleikann um málið.
Mago segir satt frá, sól mín og stjörnur.
Ég tók margar dætur í dag sem þeir ætluðu upp á.
Þetta fylgir stríðinu. Þessar konur eru þrælar.
Við gerum það sem okkur sýnist við þær.
Það gleður mig að vernda þær.
Vilji þeir hafa mök við þær ættu þeir að kvænast þeim.
Hvaða vitleysa! Á hrossið að makast með lambinu?
Drekinn étur bæði hrossið og lambið.
Þú ert útlendingur og skipar mér ekki fyrir.
Ég er Khaleesi og skipa þér víst fyrir.
Hún styrkist svona vegna sonar míns sem hún ber undir belti.
Stóðhesturinn sem sigrar heiminn fyllir hana slíkum eldmóði.
Málinu er lokið. Mago, stingdu besefanum annað.
Khal sem tekur við skipunum erlendrar hóru er enginn Khal.
Bíðið hægir.
Nei.
Ég læt ekki brenna líkið af þér.
Ég neita þér um þann heiður.
Bjöllurnar éta augun úr þér og ormarnir skríða um lungun.
Regnið fellur á rotnandi hold þitt
þar til beinin ein standa eftir.
Fyrst þarftu að drepa mig.
Ég hef nú þegar gert það.
-Sól mín og stjörnur særðist. -Þetta er skeina, tungl lífs míns.
-Hvar eru græðararnir? -Þetta er aðeins flugnabit.
Ég get hjálpað reiðmanninum að hreinsa sárið.
Hann þarf enga hjálp frá þrælum sem liggja með sauðum.
-Hún er mín. Leyfðu henni að tala. -Þakka þér fyrir, Silfurfrú.
Hver ert þú?
Ég heiti Mirri Maz Duur. Ég var guðsfrú hofsins.
-Galdrakerling. -Móðir mín var guðsfrú þar á undan.
Hún kenndi mér að græða með reyk og smyrslum.
Við teljum alla eina hjörð.
Smalinn mikli gaf mér líf til að lækna...
Allt of mörg orð. Nornin eitrar eyrun á okkur.
Lamb eða ljón, ef við gerum ekki að sárinu fær hann ígerð í það.
Leyfðu henni að hreinsa sárið. Það særir mig að sjá þér blæða.
Í 30 ár hef ég bundið mönnum helskó, drengur.
Þú skalt hafa mig í fylkingarbrjósti.
Galbart Glover fer fremstur.
Veggurinn bráðnar frekar en að Umber heyri undir Glover.
Ég fer fremstur í flokki eða sný aftur heim með mína menn.
Þér er velkomið að gera það, Umber lávarður.
Þegar ég hef séð um Lannister sný ég aftur norður,
fleygi þér út úr kastalanum og hengi þig fyrir rofinn eið.
Er ég eiðrofi?
Ég hlusta ekki á móðganir drengs sem er svo grænn að hann pissar grasi.
Faðir minn sagði það dauðasök að ota sverði að lávarði sínum.
Hinn mikli Jon hefur ætlað að skera kjöt handa mér.
Kjötið þitt...
er helvíti seigt.
-Hvað gerðist? -Það er allt í lagi.
-Hvert ertu að fara? -Suður, til pabba.
En það er mið nótt.
Lannister-ættin á njósnara um allt. Ég vil ekki að þau viti af okkur.
-Þau eiga fleiri menn en við. -Já, það er satt.
Má ég koma með þér? Þú hefur séð mig sitja hest.
-Ég flækist ekki fyrir. -Það er alltaf Stark að Vetrarfelli.
Þar til ég sný aftur, verður það þú.
Þú ferð ekki út fyrir kastalann. Skilurðu það?
Hlýddu Luwin og gættu litla bróður þíns.
Ég geri það.
Ég sendi bréf en ekki óttast ef þú heyrir ekki frá mér.
Þar til ég sný aftur.
Hve lengi hefurðu falið þig þarna?
Robb leitar að þér til að kveðja þig.
-Þau eru öll farin. -Þau koma aftur fljótt.
Robb bjargar pabba og kemur heim með mömmu.
Það er ekki satt.
Gættu Robbs og hafðu auga með öllum frá Vetrarfelli.
Það á víst líka við um Theon.
Heyrirðu í þeim, drengur?
-Gömlu guðirnir svara þér. -Hvað ert þú að gera hér?
Þeir eru líka mínir guðir.
Norðan Veggjarins eru þeir einu guðirnir.
-Jafnvel þrælar mega biðja. -Þú ert ekki þræll.
Vinur þinn lagði hníf að hálsinum á mér.
Ég kvarta ekki, litli lávarður. Ég segi aðeins sannleikann.
Hvað áttirðu við með að heyra í guðunum?
Þú spurðir þá og þeir svara þér.
Opnaðu eyrun.
Þetta er aðeins vindurinn.
Hver heldurðu að sendi vindinn annar en guðirnir?
Þeir sjá þig, drengur. Þeir heyra til þín.
Þeir hjálpa bróður þínum ekki í suðrinu.
Gömlu guðirnir eru máttlausir þar.
Rauðviðurinn þar var allur felldur fyrir löngu.
Hvernig geta þeir séð án augna?
Þetta er stór maður.
Hann er með risablóð í æðum eða ég skal drottning heita.
Finndu fötin þín, Hodor.
-Klæddu þig. -Hodor.
Eru risar norðan Veggjar?
Risar og margt annað verra.
Ég sagði bróður þínum það. Hann fer í ranga átt.
Allir þessir hermenn ættu að fara norður frekar en suður.
Kaldir vindar blása.
Þeir voru snertir af Hvítgenglum.
Þess vegna lifnuðu þeir við.
Þess vegna urðu augun blá.
Aðeins eldur stöðvar þá.
-Hvernig veistu þetta? -Ég las um það í bók.
Eldgamalli bók í bókasafni Aemons meistara.
Hvað fleira stóð þar?
Hvítgenglar sofa undir ísnum í þúsundir ára.
En þegar þeir vakna...
Hvað gerist þegar þeir vakna?
Vonandi er Veggurinn nógu hár.
-Sumarsnjór, lafði. -Robb tók Norðrið með sér.
Lávarðar Árlanda hörfa með Jaime Lannister á hælunum.
Tywin kemur með annan Lannister-her að sunnan.
-Enn stærri en her Konungsbana. -Einn her eða tveir...
Konungar Norðursins hafa varist tíu sinnum stærri herliðum.
Móðir.
Þú lítur vel út.
Lafði Catelyn, gott að sjá þig á þessum erfiðu tímum.
Við bjuggumst ekki við þér.
Ég bjóst ekki við þessu heldur. Má ég ræða við son minn í einrúmi?
Ég veit að þið fyrirgefið það.
Þið heyrðuð það. Út með ykkur.
Þú líka, Greyjoy. Ertu heyrnarlaus?
Engar áhyggjur. Við troðum sverðum í rassgatið á Tywin
og örkum svo inn í Rauðavígi til að frelsa Ned.
Rodrik, gamli skratti. Þú ert ekki að drepast úr hor.
Ég man daginn sem þú fæddist, rauður í framan og gargandi.
Nú fylkirðu herliði til orrustu.
-Enginn annar gat gert það. -Enginn? Hvaða menn voru hérna?
-Enginn þeirra er Stark. -Þeir hafa reynslu af hernaði.
Þú sendir mig ekki aftur til Vetrarfells.
Ef ég aðeins gæti það.
Okkur barst bréf.
-Frá Sönsu. -Frá drottningunni, áttu við.
-Hún minnist ekki á Aryu. -Nei.
-Hve marga menn ertu með? -Átján þúsund.
-Ef ég votta Joffrey hollustu... -Þú ferð aldrei þaðan lifandi.
Eina von okkar er sú að þú sigrir þau í bardaga.
Hvað ef ég tapa?
Hvað varð um Targaryen-börnin þegar óði kóngurinn féll?
Þeim var slátrað í svefni.
Samkvæmt skipun Tywins Lannister sem hefur ekki mildast með árunum.
Ef þú tapar, þá deyr faðir þinn.
Systur þínar deyja. Við deyjum.
-Þá er þetta einfalt. -Það er víst.
Það er best að við Bronn förum einir héðan.
Best fyrir Tyrion, son Tywins. Ekki best fyrir mig.
Ef hálfmennið svíkur okkur mun Shagga, sonur Dolfs...
-Skera undan honum. -Og gefa geitunum, já.
Jæja þá, við skulum fara á fund föður míns.
-Tyrion. -Frændi. Faðir.
-Fregnin af dauða þínum var ósönn. -Verst að valda þér vonbrigðum.
Hverjir eru þessir félagar þínir?
Þetta er Shagga, sonur Dolfs, foringi Steinkrákanna.
Timett, sonur Timetts, foringi Brenndu mannanna.
Stúlkan er Chella, dóttir Cheyks, foringi Svarteyrna.
Hér er Bronn, sonur...
Þú þekkir hann ekki.
Þetta er faðir minn, Tywin, sonur Tytosar af Lannister-ætt.
Foringi Casterly-kletts og Vörður vestursins.
Fallegt af þér að fara í stríð mín vegna.
Við neyddumst til þess. Heiður ættarinnar var í húfi.
Bróðir þinn hefði aldrei látið handsama sig svona.
Við Jaime erum ólíkir. Hann er hugrakkari og ég fríðari.
Hann hefur staðið sig með sóma. Hann gjörsigraði Gulltannarherrana
og situr nú um Ármót, heimahaga Catelyn Stark.
Hvað með Eddard lávarð?
Hann er gísl okkar og leiðir engin herlið úr dýflissunni.
Hvernig fékk systir mín konung til að fangelsa vin sinn?
Robert Baratheon er látinn. Joffrey ríkir að Konungsvöllum.
Systir mín ríkir, áttu við.
Sonur Starks kallaði út bandamenn.
-Hann nálgast með stórt herlið. -Grænjaxl.
Við fyrstu átök flýr hann með skottið á milli lappanna.
Kannski, en hann er illvígur. Þú myndir kunna vel við hann.
Talandi um stríð þá gaf ég vinum mínum loforð.
Lannister borgar sínar skuldir.
Við þurfum 3.000 hjálma og skildi
og sverð, spjót, brjósthlífar og gaddakylfur...
Ser Addam tilkynnti að Norðanmenn hefðu farið yfir Hálsinn.
Úlfurinn æðir í gin ljónsins. Segjum það þá.
Kevan, segðu trymblunum að boða til fundar.
-Segið Jaime að ég ráðist gegn Robb. -Undir eins, herra.
Fjallamenn eru víst fræknir stríðsgarpar.
Hjálpið mér gegn óvinum mínum og fáið það sem var lofað og meira.
Aðeins ef hálfmennið berst með okkur.
Þar til við fáum það sem var lofað verður líf litla ljónsins okkar.
Njósnararnir segja að Tywin stefni norður.
Grýttari jarðvegur hægir á riddurum hans.
Nei, förum fram hjá honum til að stöðva umsátrið um Ármót.
-Þá berjast menn þaðan með okkur. -Við þurfum að komast yfir ána.
Yfir brúna við Tvíburana.
Frey stjórnar brúnni. Bandamaður föður þíns.
Faðir minn kallar hann Frey hinn seinlega.
Við Þríkvísl mætti hann ekki fyrr en bardaganum lauk.
Sumir taka eiða sína alvarlegra en aðrir.
-Við þurfum að nota þessa brú. -Hvað gerum við þá?
Ráðumst við gegn Jaime eða Tywin lávarði?
Afsakið, við handsömuðum njósnara frá Lannister.
Ekkert mál. Hann fer héðan höfðinu styttri.
-Hvar funduð þið hann? -Í kjarrinu. Hann virtist telja menn.
Hversu hátt komstu?
Þið eruð 20.000 eða fleiri.
Þú þarft ekki að gera þetta sjálfur.
-Faðir þinn myndi skilja... -Hann skilur mikilvægi miskunnar.
Og hann skilur allt um heiður.
Og hugrekki.
Sleppið honum.
Robb.
Segðu Tywin lávarði að veturinn nálgist.
20.000 Norðanmenn ætla að kanna hvort hann skíti gulli.
Já, herra. Þakka þér fyrir.
Ertu vanviti, drengur, að sleppa honum?
Kallaðu mig dreng aftur.
Gerðu það.
Það er einnig ósk hans náðar að dyggur þjónn hans,
-Janos Slynt, Borgarvaktarforingi... -Ser Aron.
...verði án tafar gerður að lávarði.
-Gyles lávarður. -Hann mun setjast að í Harrenhöll.
Synir hans og sonarsynir munu halda titlinum að honum gengnum
og um alla eilífð.
Í stað svikarans Eddards Stark óskar hans hátign þess
að Tywin Lannister, lávarður Casterly-kletts og Vörður vestursins,
verði skipaður Hönd konungs.
Að lokum, á þessum tímum landráða og óreiðu
er það álit ráðsins
að líf og öryggi Joffreys konungs
sé mikilvægara nokkru öðru.
Ser Barristan Selmy.
-Til þjónustu reiðubúinn. -Rístu, Ser Barristan.
Þú mátt taka niður hjálminn.
Þú hefur þjónað vel og lengi.
Hver einasti þegn stendur í þakkarskuld við þig
en það er tímabært að leggja brynjunni og sverðinu.
Nú skaltu hvílast og líta með stolti yfir farinn veg.
Yðar náð, Konungsverðir sverja eið og þjóna að eilífu.
-Dauðinn einn afléttir skyldunni. -Dauði hvers? Ykkar eða konungs?
Þú lést föður minn deyja og ert of gamall til gæta nokkurs.
-Yðar hátign... -Ráðið ákvað
að Jaime Lannister tæki við sem foringi Konungsvarðanna.
Maður sem stakk konung sem hann átti að vernda?
-Gættu þín nú. -Við þökkum þér langa þjónustu.
Þú færð kastala við hafið með þjónum sem stjana við þig.
Hús til að deyja í og menn til að jarða mig.
Ég er riddari og dey sem slíkur.
Þú ert víst nakinn riddari.
Jafnvel núna gæti ég skorið ykkur fimm eins og köku.
Hérna, drengur. Bræddu þetta og bættu því við hin.
Ef einhver vill ræða eitthvað fleira við hans náð
skal hann tjá sig núna eða þegja um alla tíð.
Yðar náð.
Stígðu fram, mín kæra.
Lafði Sansa af Stark-ætt.
Þarft þú að ræða eitthvað við konung og ráð hans?
Já.
Ég óska þess að þú auðsýnir föður mínum miskunn,
Eddard Stark lávarði sem var Hönd konungs.
Landráð eru eitrað illgresi.
-Það skal slíta upp með rótum. -Leyfðu henni að tala.
-Ég vil heyra hvað hún segir. -Þakka þér, yðar náð.
-Neitarðu fyrir glæp föður þíns? -Nei, herrar.
Ég veit að honum þarf að refsa en ég bið um miskunn.
Faðir minn hlýtur að sjá eftir þessu.
Hann var vinur Roberts og unni honum eins og þið vitið öll.
Hann vildi ekki vera Höndin fyrr en konungur óskaði þess.
Þeir hljóta að hafa logið að honum. Renly, Stannis eða einhver annar.
Hvers vegna sagði hann að ég væri ekki konungur?
Hann var alvarlega særður. Pycelle gaf honum valmúamjólk.
Hann var ekki með réttu ráði. Annars hefði hann ekki sagt það.
Trú barnsins er falleg og saklaus.
Þó segja sumir að viskan streymi af munni barna.
Landráð eru landráð.
Eitthvað fleira?
Ef þú berð enn einhvern hlýhug til mín
bið ég þig að auðsýna mér þessa gæsku, yðar náð.
Fögur orð þín hreyfa við mér
en faðir þinn þarf að játa.
Hann þarf að játa glæpinn og segja að ég sé konungur.
Annars sýni ég enga vægð.
Hann gerir það.
Þýðing: Jóhann Axel Andersen